**În lumea mea**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea mea

În lumea-n care trăiesc eu,

E numai verde şi corai.

E lumea-n care nu mi-e greu

Şi-aş vrea şi tu în ea să stai.

În dans de fluturi eu mă prind,

Călcând pe iarba moale

Şi mă trezesc ades vorbind,

Cu floarea de cicoare.

Din margarete şi din maci,

Îţi fac frumoasă salbă

Şi toate-n jur îmi sunt mai dragi

Când luna este albă.

Rămâi în lumea mea de muză

Şi lasă-mă să-ţi cânt ceva.

Acoperă-mă cu o frunză,

Şi-n dar ţi-oi da iubirea mea.